stanford-oval/wikipedia huggingface dataset:
Valtakunnalliset alueidenkäyttötavoitteet

Valtakunnalliset alueidenkäyttötavoitteet ovat vuoden 2000 alusta voimaan astuneen maankäyttö- ja rakennuslain mukaisen maankäytön suunnittelujärjestelmän eli kaavoituksen uusi elementti verrattuna aikaisempaan rakennuslakiin. Taustalla on valtion viranomaisvalvonnan ja kaavojen vahvistusmenettelyn poistuminen lainmuutoksen yhteydessä ja ympäristöhallinnon roolin muuttuminen enemmän ohjauksen ja neuvonnan suuntaan. Kaavoitusvalta ja -vastuu jäi kunnille. Valtakunnallisilla alueidenkäyttötavoitteilla haluttiin luoda laissa luotujen kaavojen sisältövaatimusten rinnalle tiukemmin kuntien kaavoituskäytäntöjä yhdenmukaisina  pitävä järjestelmä, jolla pystyttäisiin takaamaan kaavoituksen laatutaso kaikissa kunnissa. Toinen syy tavoitteiden asettamiseen on valtakunnallisten intressien puutteellinen välittyminen kuntakaavoihin vanhojen seutukaavojen kautta.
Tavoitteisto on valtioneuvoston hyväksymä (30.11.2000) ja saanut lainvoiman 26.11.2001. Tavoitteisto sisältää kuusi tavoitekokonaisuutta, jotka jakautuvat yleis- ja erityistavoitteisiin. Yleistavoitteet eivät yleensä koske yksityiskohtaisia kaavoja. Tavoitteet on esitetty kirjallisesti ja ne ovat luonteeltaan yleispiirteisiä toimintaohjeita ja puitteita asioista, joita tulee ottaa huomioon eri kaavatasoilla. Tavoitteet eivät siis pidä sisällään sinällään huomioon otettavia suunnitteluratkaisuja, vaan tavoitteiden konkretisointi on jätetty kaavajärjestelmän tehtäväksi. Valtakunnalliset alueidenkäyttötavoitteet koskevat myös valtion viranomaisten toimintaa. Soveltamisohjeiden mukaan tavoitteen sanamuoto ratkaisee sen, kuinka laajasti tavoitetta sovelletaan.
Tavoitekokonaisuudet

toimiva aluerakenne
eheytyvä yhdyskuntarakenne ja elinympäristön laatu
kulttuuri- ja luonnonperintö, virkistyskäyttö ja luonnonvarat
toimivat yhteysverkostot ja energiahuolto
Helsingin seudun erityiskysymykset
luonto- ja kulttuuriympäristöinä erityiset aluekokonaisuudet.
Aiheesta muualla

Valtioneuvoston päätös valtakunnallisista alueidenkäyttötavoitteista
Valtakunnallisten alueidenkäyttötavoitteiden soveltaminen kaavoituksessa
Valtion viranomaiset valtakunnallisten alueidenkäyttötavoitteiden toteuttajina
Yhdysvaltain Grand Prix 2007

|  Yhdysvaltain Grand Prix 2007  |
| --- | --- |
 7. osakilpailu 17 osakilpailusta kaudella 2007. 

Päivämäärä:  17. kesäkuuta 2007
Sijainti:  Indianapolis Motor Speedway, Indianapolis, Yhdysvallat
Ratatyyppi:  moottorirata
Radan pituus:  4,192 km
Kilpailun pituus:  73 kierrosta, 306,016 km
Sää:   Aurinkoinen
Paalupaikka
Kuljettaja:   Lewis Hamilton   (McLaren)
Paaluaika:  1.12,331
Palkintokoroke
Voittaja:   Lewis Hamilton   (McLaren)
Toinen:   Fernando Alonso   (McLaren)
Kolmas:   Felipe Massa   (Ferrari)
Nopein kierros
Kuljettaja:   Kimi Räikkönen   (Ferrari)
Kierrosaika:  1.13,117 (kierroksella 49)
Yhdysvaltain Grand Prix 2007 (virallisesti 2007 Formula 1 United States Grand Prix) oli Formula 1 -kauden 2007 seitsemäs osakilpailu, joka ajettiin 17. kesäkuuta Indianapolis Motor Speedwayn moottoriradalla Yhdysvalloissa. Kilpailun voittoon ajoi McLaren-kuljettaja Lewis Hamilton, jolle voitto oli kauden toinen.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 15. kesäkuuta | 10:00–11:30 | 17:00–18:30 | 1. vapaat harjoitukset |  Aurinkoinen | 25–29 °C | 36–44 °C | 40–56 % |
| 15. kesäkuuta | 14:00–15:30 | 21:00–22:30 | 2. vapaat harjoitukset |  Aurinkoinen | 32–33 °C | 52–56 °C | 25–28 % |
| 16. kesäkuuta | 10:00–11:00 | 17:00–18:00 | 3. vapaat harjoitukset |  Aurinkoinen | 29–32 °C | 40–45 °C | 30–34 % |
| 16. kesäkuuta | 13:00–14:00 | 20:00–21:00 | Aika-ajot |  Aurinkoinen | 34 °C | 50–57 °C | 30 % |
| 17. kesäkuuta | 13:00–15:00 | 20:00–22:00 | Kilpailu |  Aurinkoinen | 35–36 °C | 49–53 °C | 31–35 % |
Lähde:
Kilpailu > Kierrokset 1-24

Kilpailun sää oli aurinkoinen, kuten koko viikonloppu Indianapolisissa. Neljännestä ruudusta lähtenyttä Kimi Räikköstä lukuun ottamatta kaikki kärkipään kuljettajat lähtivät pehmeillä renkailla kilpailuun. Lewis Hamilton, Fernando Alonso ja Felipe Massa pitivät lähdössä sijat 1, 2 ja 3. Nick Heidfeld ja Heikki Kovalainen puolestaan nousivat lähdössä ohi Räikkösen. Autoletkan keskivaiheilla sattui kolareita, joiden myötä Ralf Schumacher, David Coulthard ja Rubens Barrichello joutuivat keskeyttämään. Muun muassa Nick Heidfeld ja debyyttikilpailuaan ajanut Sebastian Vettel joutuivat ajamaan shikaanin suoraksi.
Toisella kierroksella Giancarlo Fisichella ajoi ulos pyörähtäen, mutta pääsi palaamaan radalle viimeiselle sijalle. Tässä vaiheessa kuuden kärki pysyi muuttumattomana: Hamilton, Alonso, Massa, Heidfeld, Kovalainen, Räikkönen.
Räikkönen roikkui Kovalaisen perässä aina ensimmäisiin varikkokäynteihin asti. Kierroksella 9 autoletkan perälle pudonnut Fisichella taisteli sijasta 16 Jenson Buttonin kanssa, rengas rengasta vasten. Button näytti pitävän sijoituksensa, mutta Fisichella nousi lopulta ohitse. Kaksi kierrosta myöhemmin Alexander Wurz ja Vitantonio Liuzzi kävivät lähes vastaavaa taistelua, mutta edellä ollut Liuzzi piti sijoituksensa.
Kierroksella 13 Takuma Satō yritti ohittaa Adrian Sutilia. Hän pääsikin ohi, mutta ajautui hiekalle ja joutui keskeyttämään. Kärjen tilanne pysyi muuttumattomana: Hamilton, Alonso, Massa, Heidfeld, Kovalainen, Räikkönen.
Kierroksella 20 neljäntenä ollut Heidfeld ajoi reilusti leveäksi, jolloin Kovalainen pääsi ohi, mutta Räikkönen jäi taakse. Seuraavalla kierroksella Hamilton teki ensimmäisen varikkopysähdyksensä, samoin Massa ja Heidfeld. Alonso nousi kilpailun johtoon, mutta teki kuitenkin jo seuraavalla kierroksella varikkopysähdyksen. Kovalainen nousi kilpailun johtoon, ensimmäistä kertaa urallaan. Räikkösen täydennettyä toista sijaa, oli suomalaisten kaksoisjohto ensimmäinen sitten vuoden 1999. Alonso putosi viidenneksi, mutta ohitti Jarno Trullin ja nousi neljänneksi. Hamilton oli kolmantena.
Räikkönen teki ensimmäisen pysähdyksensä kierroksella 24. Sillä aikaa taakse pudonnut Fisichella oli noussut jo 12:nneksi. Räikkönen palasi radalle sijalla 9.
Kilpailu > Kierrokset 25-48

Kovalainen teki kärkipaikalta ensimmäisen pysähdyksensä kierroksella 27. Räikkönen oli tuolloin ohittamassa edellään ajanutta Heidfeldiä, ja molemmat ehtivät täpärästi Kovalaisen edelle tämän tultua varikolta. Heidfeldin kierrosajat olivat jatkuvasti hitaita, kuten myös johdossa ajaneen Hamiltonin, jota toisena ollut Alonso ajoi takaa.
Kierroksella 31 Trulli ja Mark Webber tekivät ainoat varikkopysähdyksensä. Tilanne palasi lähes ennalleen.
Kierroksella 37 Räikkönen ajoi koko kilpailun nopeimpana kuljettajana, lähestyen koko ajan edellään ajanutta tallikaveri Massaa. Hamilton ja Alonso jatkoivat taisteluaan kärjessä. Alonso ehti kierroksella 38 jo käydä rinnalla, mutta ei päässyt ohi.
Kierroksella 40 Williamsin Nico Rosberg teki ainoan varikkopysähdyksensä. Bensaletku juuttui kuitenkin Rosbergin autoon vieden aikaa muutaman ylimääräisen sekunnin. Kierroksella 41 viimeisenä kilpailussa ajanut Christijan Albers ajoi leveäksi. Räikkönen ajoi Massaa edelleen takaa, ja kierroksella 43 ero brasilialaiseen oli enää 4,2 sekuntia. Wurz ja Button tekivät kierroksella 44 ainoat varikkopysähdyksensä. Massan ja Räikkösen ero oli enää 3,5 sekuntia.
Kierroksella 47 Hamilton jatkoi edelleen järjessä ja Alonso toisena. Samalla kierroksella Kovalainen teki toisen pysähdyksensä sijalta 6 ja palasi radalle sijalla 9. Kierrosta myöhemmin Heidfeld teki toisen pysähdyksensä sijalta 5 ja palasi radalle 7:ntenä.
Kilpailu > Kierrokset 49-73

Kierroksella 50 Alonso tuli varikolle sijalta 2. ja palasi radalle sijalla 4. Seuraavalla kierroksella Hamilton tuli johtopaikalta varikolle pudoten sijalle 3. Myös Räikkönen tuli samalla kierroksella varikolle sijalta 3 ja putosi sijalle 4. Massan käytyä seuraavalla kierroksella varikolla palasi hän radalle Räikkösen edelle.
Kierroksilla 55-56 Heidfeldin BMW aliohjasi pahasti, minkä seurauksena takana ajaneet Kovalainen ja Rosberg pääsivät ohitse. Jälkimmäisellä kierroksella Heidfeldin kilpailu päättyi keskeytykseen radan varteen. Samalla Räikkönen oli saavuttanut Massan täysin, kun taempana Rosberg pääsi ohi Trullista.
Kierroksella 59 Webber teki toisen pysähdyksensä sijalta 5. Palattuaan varikolle Webber joutui heti Trullin ohittamaksi. Kilpailun kärki oli: Hamilton, Alonso, Massa, Räikkönen, Kovalainen, Rosberg.
Kärjen takana käytiin taisteluja muun muassa Trullin ja Webberin sekä Buttonin ja Davidsonin kesken. Trulli onnistui pitämään paikkansa, mutta Davidson ohitti Buttonin. Rosbergin hyvältä näyttänyt kilpailu päättyi moottoririkkoon kierroksella 69, jolloin hänen autonsa sammui lopullisesti varikkosuoran päähän. Myös Liuzzi joutui keskeyttämään samalla kierroksella, mutta sai pysäköityä autonsa varikolle.
Muuten sijoitukset eivät muuttuneet. Alonso ei päässyt ohi Hamiltonista eikä Räikkönen Massasta. Hamilton ajoi toiseen peräkkäiseen voittoon. Palkintokorokkeella hänelle tekivät seuraa Alonso ja Massa. Räikkönen, Kovalainen, Trulli, Webber ja Vettel jakoivat loput pistesijat.
Tulokset > Aika-ajo

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1. | 2 |  Lewis Hamilton | McLaren-Mercedes | 1.12,563 | 1.12,065 | 1.12,331 | 1 |
| 2. | 1 |  Fernando Alonso | McLaren-Mercedes | 1.12,416 | 1.11,926 | 1.12,500 | 2 |
| 3. | 5 |  Felipe Massa | Ferrari | 1.12,731 | 1.12,180 | 1.12,703 | 3 |
| 4. | 6 |  Kimi Räikkönen | Ferrari | 1.12,732 | 1.12,111 | 1.12,839 | 4 |
| 5. | 9 |  Nick Heidfeld | BMW Sauber | 1.12,543 | 1.12,188 | 1.12,847 | 5 |
| 6. | 4 |  Heikki Kovalainen | Renault | 1.12,998 | 1.12,599 | 1.13,308 | 6 |
| 7. | 10 |  Sebastian Vettel | BMW Sauber | 1.12,711 | 1.12,644 | 1.13,513 | 7 |
| 8. | 11 |  Jarno Trulli | Toyota | 1.13,186 | 1.12,828 | 1.13,789 | 8 |
| 9. | 15 |  Mark Webber | Red Bull-Renault | 1.13,425 | 1.12,788 | 1.13,871 | 9 |
| 10. | 3 |  Giancarlo Fisichella | Renault | 1.13,168 | 1.12,603 | 1.13,953 | 10 |
| 11. | 14 |  David Coulthard | Red Bull-Renault | 1.13,424 | 1.12,873 |  | 11 |
| 12. | 12 |  Ralf Schumacher | Toyota | 1.12,851 | 1.12,920 |  | 12 |
| 13. | 7 |  Jenson Button | Honda | 1.13,306 | 1.12,998 |  | 13 |
| 14. | 16 |  Nico Rosberg | Williams-Toyota | 1.13,128 | 1.13,060 |  | 14 |
| 15. | 8 |  Rubens Barrichello | Honda | 1.13,203 | 1.13,201 |  | 15 |
| 16. | 23 |  Anthony Davidson | Super Aguri-Honda | 1.13,164 | 1.13,259 |  | 16 |
| 17. | 17 |  Alexander Wurz | Williams-Toyota | 1.13,441 |  |  | 17 |
| 18. | 22 |  Takuma Satō | Super Aguri-Honda | 1.13,477 |  |  | 18 |
| 19. | 18 |  Vitantonio Liuzzi | Toro Rosso-Ferrari | 1.13,484 |  |  | 19 |
| 20. | 19 |  Scott Speed | Toro Rosso-Ferrari | 1.13,712 |  |  | 20 |
| 21. | 20 |  Adrian Sutil | Spyker-Ferrari | 1.14,122 |  |  | 21 |
| 22. | 21 |  Christijan Albers | Spyker-Ferrari | 1.14,597 |  |  | 22 |
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 2 |  Lewis Hamilton | McLaren-Mercedes | 73 | 1:31.09,965 | 1 | 10 |
| 2. | 1 |  Fernando Alonso | McLaren-Mercedes | 73 | +1,518 | 2 | 8 |
| 3. | 5 |  Felipe Massa | Ferrari | 73 | +12,842 | 3 | 6 |
| 4. | 6 |  Kimi Räikkönen | Ferrari | 73 | +15,422 | 4 | 5 |
| 5. | 4 |  Heikki Kovalainen | Renault | 73 | +41,402 | 6 | 4 |
| 6. | 12 |  Jarno Trulli | Toyota | 73 | +1.06,703 | 8 | 3 |
| 7. | 15 |  Mark Webber | Red Bull-Renault | 73 | +1.07,331 | 9 | 2 |
| 8. | 10 |  Sebastian Vettel | BMW Sauber | 73 | +1.07,783 | 7 | 1 |
| 9. | 3 |  Giancarlo Fisichella | Renault | 72 | +1 kierros | 10 |  |
| 10. | 17 |  Alexander Wurz | Williams-Toyota | 72 | +1 kierros | 17 |  |
| 11. | 23 |  Anthony Davidson | Super Aguri-Honda | 72 | +1 kierros | 16 |  |
| 12. | 7 |  Jenson Button | Honda | 72 | +1 kierros | 13 |  |
| 13. | 19 |  Scott Speed | Toro Rosso-Ferrari | 71 | +2 kierrosta | 20 |  |
| 14. | 20 |  Adrian Sutil | Spyker-Ferrari | 71 | +2 kierrosta | 21 |  |
| 15. | 21 |  Christijan Albers | Spyker-Ferrari | 70 | +3 kierrosta | 22 |  |
| 16. | 16 |  Nico Rosberg | Williams-Toyota | 68 | Moottori | 14 |  |
| 17. | 18 |  Vitantonio Liuzzi | Toro Rosso-Ferrari | 68 | Vedenpaine | 19 |  |
| Kesk. | 9 |  Nick Heidfeld | BMW Sauber | 55 | Hydrauliikka | 5 |  |
| Kesk. | 22 |  Takuma Satō | Super Aguri-Honda | 13 | Ulosajo | 18 |  |
| Kesk. | 14 |  David Coulthard | Red Bull-Renault | 0 | Kolari | 11 |  |
| Kesk. | 8 |  Rubens Barrichello | Honda | 0 | Kolari | 15 |  |
| Kesk. | 11 |  Ralf Schumacher | Toyota | 0 | Kolari | 12 |  |
Muuta

Nopein kierros: Kimi Räikkönen (Ferrari) 1.13,117 (kierroksella 49).
Sebastian Vettelin ensimmäinen kilpailu, MM-piste ja pisteille kaikkien aikojen nuorimpana.
Heikki Kovalaisen ensimmäinen kilpailun johtokierros.
Lewis Hamilton 50 MM-pistettä.
Takuma Satō sai rangaistuksen seuraavaan kilpailuun: 10 sijaa alemmaksi aika-ajoissa.
Kuljettajien MM-pistetilanne

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Lewis Hamilton | McLaren-Mercedes | 58 |
|  | 2. |  Fernando Alonso | McLaren-Mercedes | 48 |
|  | 3. |  Felipe Massa | Ferrari | 39 |
|  | 4. |  Kimi Räikkönen | Ferrari | 32 |
|  | 5. |  Nick Heidfeld | BMW Sauber | 26 |
|  | 6. |  Giancarlo Fisichella | Renault | 13 |
|  | 7. |  Robert Kubica | BMW Sauber | 12 |
|  | 8. |  Heikki Kovalainen | Renault | 12 |
|  | 9. |  Alexander Wurz | Williams-Toyota | 8 |
|  | 10. |  Jarno Trulli | Toyota | 7 |
|  | 11. |  Nico Rosberg | Williams-Toyota | 5 |
|  | 12. |  David Coulthard | Red Bull-Renault | 4 |
|  | 13. |  Takuma Satō | Super Aguri-Honda | 4 |
|  | 14. |  Mark Webber | Red Bull-Renault | 2 |
|  | 15. |  Ralf Schumacher | Toyota | 2 |
|  | 16. |  Sebastian Vettel | BMW Sauber | 1 |
Aiheesta muualla

Kuvia tai muita tiedostoja aiheesta Yhdysvaltain Grand Prix 2007 Wikimedia Commonsissa
Formula 1 -luokan Yhdysvaltain Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Sebring International Raceway (1959) Riverside International Raceway (1960) Watkins Glen International (1961–1980) Detroitin katurata (1983–1984, 1987–1988) Phoenixin katurata (1989–1991) Indianapolis Motor Speedway (2000–2007) Circuit of the Americas (2012–2019, 2021–)
Formula 1 -kausi 2007
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Bahrain |  Espanja |  Monaco |  Kanada |
|  Yhdysvallat |  Ranska |  Britannia |  Eurooppa |  Unkari |  Turkki |
|  Italia |  Belgia |  Japani |  Kiina |  Brasilia |  |
Kärkikolmikko palkintokorokkeella.
Tähtisarja – 30 suosikkia (Susanna Haavisto)

| Tähtisarja – 30 suosikkia Susanna Haavisto |
| --- | --- | --- |

Kokoelmalevyn tiedot
 Julkaistu: 2006
 Tyylilaji: pop, iskelmä
 Levy-yhtiö: Warner Music
Susanna Haaviston muut julkaisut
| Kanssasi on niin hyvä olla 2002 | Tähtisarja – 30 suosikkia 2006 | Pakko saada laulaa – Edith Piaf 2009 |
Tähtisarja – 30 suosikkia on Susanna Haaviston kokoelmalevy vuodelta 2006. Levy on osa Tähtisarja – 30 suosikkia -kokoelmalevysarjaa.
Kappaleet

| --- | --- |
 CD 1 Kanssasi on niin hyvä olla – 4.11  (Haavisto & Hector)  Joka pojalla on siivet – 4.56  Huomenna sinä tulet – 4.07  Sinä – 4.18  Herra kuu – 5.08  Miksi? – 3.16  Robin Hood – 3.38  Paperiperhonen – 4.08  Jääsirpaleet – 4.45  Siivet enkelin – 4.25  Vesi joka palaa – 4.41  Ero – 3.17  Et ennen mua herätä saa – 4.43  Etsin – 4.12  Kadonnut tie – 4.12 :  CD 2 Odotusta Pariisissa – 5.42  Nuorallatanssija – 6.01  Viidakon ilta – 4.24  Carpe diem – 3.01  Matkalippu tyynyn alla – 3.43  Suhu koivikossa – 3.23  Sairastunut sinuun – 4.55  Sinut maalasin – 4.14  Elämä kassiin – 3.34  (Haavisto & Hector)  On kyyhkynen erehtynyt – 4.00  Yksinäinen – 5.34  Vanha viisas tuli – 4.53  Minä katson sinut – 4.03  Tehtävä – 4.41  Ystävät – 4.11
Tähtisarja – 30 suosikkia (Kaija Koon albumi)

| Tähtisarja – 30 suosikkia Kaija Koo |
| --- | --- | --- |

Kokoelmalevyn tiedot
 Julkaistu: 14. kesäkuuta 2010
 Tyylilaji: poprock
 Levy-yhtiö: Warner Music
Listasijoitukset
  46.
Kaija Koon muut julkaisut
| H-Hetki 2007 | Tähtisarja – 30 suosikkia 2010 | Irti 2010 |
Tähtisarja – 30 suosikkia on Kaija Koon viides kokoelmalevy, joka ilmestyi 14. kesäkuuta 2010. Yli vuosi levyn ilmestymisen jälkeen se nousi 34. viikolla vuonna 2011 Suomen virallisen albumilistan 46. sijalle.
Kappaleet

| --- | --- |
 CD 1 Niin kaunis on hiljaisuus – 3.34  Kevään ensilunta – 3.39  Kuka keksi rakkauden – 3.23  Maraton – 4.37  Totuus viiltää – 3.49  Tuulikello – 3.45  Seison vierelläsi – 4.19  Jotakin tärkeää – 3.43  Tuulten viemää – 4.19  Valomerkin aikaan – 4.05  Kuiskaaja – 4.10  Avaruuden kevät – 6.08  Tule lähemmäs beibi – 4.00  Savu hälvenee – 3.12  Viimeiset hitaat – 3.10 :  CD 2 Unihiekkamyrsky – 3.41  Viisi vuodenaikaa – 3.15  Vedet virtailee – 3.39  Tämä yö – 4.00  Menneen talven lumet – 4.09  Kultainen ranta – 3.32  Mitä siitä – 2.23  Operaatio jalokivimeri – 4.40  Tulisit edes käymään – 3.12  Minä muistan sinut – 2.26  Matkalla kotiin – 4.29  Ei yksi pääsky kesää tee – 5.10  Taivas sisälläni – 4.14  Sinua päin – 4.29  Hyviä öitä – 2.28
Valtakunnallinen yrittäjäpalkinto

Valtakunnallinen yrittäjäpalkinto on neljälle yritykselle vuosittain myönnettävä julkinen tunnustus esimerkillisestä yrittäjyydestä. Palkittavat yritykset valitsee  lautakunta, johon kuuluvat Suomen Yrittäjien, Suomalaisen Työn Liiton, Yksityisyrittäjäin Säätiön sekä Fennian edustajat. Palkintoa on jaettu vuodesta 1968 lähtien.
Palkinnolla halutaan korostaa oma-aloitteisten ja taloudellisten riskien ottamiseen uskaltautuvien yrittäjien merkitystä koko talouselämälle, ja nostaa yksityisen yrittäjyyden arvostusta yhteiskunnassamme. Palkintokriteereitä ovat tuotteiden tai palvelusten jatkuva kehitystyö ja uusiutuminen, kansainvälisessä kilpailussa menestyminen sekä yritystoiminnan jatkuvuus onnistuneiden sukupolvenvaihdosten kautta. Valinnoissa kiinnitetään erityistä huomiota yrityksen tuottavuuteen, tuotekehitykseen ja toimintaidean omaperäisyyteen.
Palkitut

...
2021 Heikkinen Yhtiöt, Tana
2022 Eurajoen Romu, Norrhydro, Vilpe
2023 Ouneva, Pramia Plastic
Aiheesta muualla

Palkitut yritykset (Arkistoitu – Internet Archive)
Uusiin maisemiin

| Uusiin maisemiin> Always Greener |
| --- | --- |

Tyyli:  draama
Kestoaika:  n. 1 h
Luoja(t):  Bevan Lee
Pääosissa:  John Howard Anne Tenney Michala Banas Daniel Bowden Natasha Lee Caitlin McDougall Bree Walters Abe Forsythe
Alkuperämaa:   Australia
Verkko:   Seven Network   Universal Channel   Yle TV1   TV One  TV2
Esitetty:  9. syyskuuta 2001 – 8. kesäkuuta 2003
Tuotantokausia:  2
Jaksoja:  50
Tuotanto
Tuottaja(t):  John Holmes
Vastaava(t) tuottaja(t):  Jo Porter
Aiheesta muualla
IMDb
Uusiin maisemiin (engl. Always Greener) oli australialainen draamasarja, joka kertoo kaupunki- ja maalaisperheestä, jotka päättävät vaihtaa kotejaan ja aloittaa elämänsä uudelleen. Sarjaa tuotettiin kahden tuotantokauden verran vuodesta 2001 vuoteen 2003, minkä jälkeen se lopetettiin katsojasuosion vähenemisen ja tuotantokustannusten vuoksi. Australiassa sarjaa on esitetty Seven Network- ja Unversal Channel -kanavilla sekä Uudessa-Seelannissa TV One- ja TV2 -kanavilla. Suomessa sarjaa on esitetty Uusiin maisemiin-nimellä Yle TV1-kanavalla kaksi kertaa: joulukuusta 2009 maaliskuuhun 2010 ja uusintakierroksena 17. tammikuuta - 28. maaliskuuta 2011.
Sarjan englanninkielinen nimi Always Greener tulee sanonnasta: The grass is always greener on the other side (Ruoho on aina vihreämpi aidan toisella puolella).
Juoni

Sarja seuraa pääasiassa kahden perheen vaiheita: Taylorien perhettä, jotka asuvat Sydneyn esikaupunkialueella sekä Uuden Etelä-Walesin maaseudulla lähellä kuvitteellista Invernessin kaupunkia asuvaa Toddien perhettä. Molemmat perheet ovat kohdanneet ongelmia, mistä johtuen perheet vitsailevat jouluillallisella, että heidän pitäisi vaihtaa koteja elämänsä suunnan muuttamiseksi. Vitsistä tulee totta, kun John huomaa tyttärensä Marissan olevan koukussa huumeisiin ja Johnin sisko Sandra ei pysty maksamaan laskujaan. Perheet vaihtavat koteja ja aloittavat uuden elämän ja kohtaavat uusia haasteita. Sarjalle tyypillistä on käsitellä vakavia kysymyksiä usein humoristisella näkökulmalla.
Henkilöt

| Näyttelijä | Hahmo |
| --- | --- |
John Howard: John Taylor
Anne Tenney: Liz Taylor
Michala Banas: Marissa Taylor
Daniel Bowden: Jason Taylor
Natasha Lee: Kimberley Taylor
Caitlin McDougall: Sandra Todd
Bree Walters: Pip Todd
Abe Forsythe: Campbell Todd
Scott Major: Tom Morgan
Andrew Clarke: Derek Unn
Merridy Eastman: Eileen Unn
Denise Roberts: Isabelle Turnbull
Georgie Shew: Katy Turnbull
Peter Corbett: Bert Adams
Grant Bowler: Greg Steele
Clayton Watson: Mickey Steele
Bree Desborough: Shelley Southall
Aiheesta muualla

Uusiin maisemiin Internet Movie Databasessa
TV.com (Arkistoitu – Internet Archive)
Australian Television Information Archive
National Film and Sound Archive
Uusiin maisemiin -sarjan päähenkilöitä: Anne Tenney (Liz Taylor), John Howard (John Taylor), Caitlin McDougall (Sandra Todd)